google/wiki40b huggingface dataset:
Verkshøyde

Verkshøyde er et begrep innenfor opphavsretten som setter en nedre grense for hva det er mulig å oppnå etterligningsbeskyttelse for. I kravet ligger at objektet på gjenstandsplanet må være preget av litterær eller kunstnerisk selvstendighet. Derimot kreves det ikke litterær eller kunstnerisk kvalitet. Frembringelsen må være et resultat av en skapende innsats, og det som er skapt må fremstå som originalt. Høyesterett omtaler innholdet i verkshøydebegrepet i Rt. 2007 s. 1329, avsnitt 42: «For at en frembringelse skal ha karakter av "åndsverk" i åndsverkslovens forstand, må den være resultat av en individuelt preget skapende innsats, og ved denne innsatsen må det være frembrakt noe som fremstår som originalt».
Kravet er ikke strengt. Så lenge det foreligger mulighet for variasjon, vil derfor de fleste typer litterære eller kunstneriske uttrykk være åndsverk. Et annet spørsmål er om de er opphavsrettslig selvstendige. Dette er imidlertid en vurdering som løses annerledes, verkshøydevurderingen må derfor ikke blandes sammen med plagiatvurderingen.
Jusleksikon definerer begrepet som «den grad av individuell, skapende åndsinnsats som et verk, et arbeid eller en frembringelse må bære preg av for at den skal kunne karakteriseres som åndsverk og dermed nyte opphavsrettslig vern etter åndsverkloven. Det er et skjønnsmessig spørsmål hvor grensen for verkshøyde går, og kravene vil variere alt etter hva slags verk det dreier seg om.»
I den ovennevnte høyesterettsdom heter det «Som veiledende hjelpemidler til å fastlegge den nedre grense for opphavsrettsbegrepet har det i teori og rettspraksis i de andre nordiske land blant annet vært lagt vekt på om det er usannsynlig at en annen opphavsmann ville ha frembrakt et identisk verk, og i hvilken grad den som har frembrakt verket, har stått overfor valgmuligheter, se nærmere Rognstad, op.cit. side 26-27. Disse retningslinjene vil etter min mening kunne bidra med en viss veiledning, men de kan ikke tas for bokstavelig. Det avgjørende er om det ved en individuell skapende innsats er frembrakt noe som fremstår som originalt.»
Åndsverkloven gir ikke vern ved såkalte «dobbeltfrembringelser». Det er i teorien mulig at to personer uavhengig (og uvitende) av hverandre frembringer to identiske, eller svært like åndsverk. Begge disse verk vil da ha fullt vern som åndsverk, og den ene kan ikke ses som plagiat av den andre. I realiteten vil det her gjerne oppstå spørsmål om hvorvidt opphavsmannen hadde særlig mange valgmuligheter.
Takk for glitter og stas

Takk for glitter og stas er et musikkalbum med Gro Anita Schønn, utgitt i 1974.
Medisinalvaredepotet

Medisinalvaredepotet ble opprettet ved Regjeringskommisjonens brev datert 29. april 1808. Opprettelsen forberedte et eget medisinalvaredepot i Norge. Selve depotet ble grunnlagt ved Regjeringskommisjonens plakat av 1. mars 1809, og et styre, kommisjonen for medisinalvaredepotet, ble oppnevnt. Depotet ble nedlagt i 1815, avviklingsperioden varte til 1819.
Medisinalvaredepotet var et statlig sentrallager for medisiner som kommisjonen solgte videre etter søknad fra apotekene. Oppgaven var å regulere markedet ved å sikre forsyning av medisiner og å rasjonere dem. Apotekerne måtte opplyse om egne beholdninger.
Arkivet etter medisinalvaredepotet finnes på Riksarkivet.
Fylkesvei 1216

Fylkesvei 1216 går mellom Torp og Bredholt i Rakkestad kommune. Veien er 6,0 km lang.
Frem til 2019 hadde veien betegnelsen Fylkesvei 652.
Akdamar

Etymologi

Opprinnelse og betydning av øyas navn er ukjent, men en folkelig etymologisk forklaring finnes, basert på en gammel armensk legende. I henhold til fortellingen bodde en armensk prinsesse som heter Tamara på øya som ble forelsket i en borgerlig. Denne gutten svømte fra fastlandet til øya hver natt, ledet av et lys hun tente for ham. Hennes far fikk nyss om guttens besøk. En natt, mens hun ventet på at hennes elsker skulle komme, ødela han hennes lys, og lot gutten være i midten av innsjøen uten ledesnor for å indikere hvilken retning han skulle svømme. Kroppen hans ble skylt på land og, som legenden konkluderer med, det virket som om ordene "Akh, Tamara" (Oh, Tamara) var frosset på hans lepper. legenden var inspirasjonen for en godt kjent dikt av Hovhannes Tumanjan fra 1891.
Akdamar (som betyr "hvit vene" på tyrkisk) er det offisielle navnet på øya.

Historie

I løpet av sin regjeringstid, valgte kong Gagik I Artsruni (r. 908-943/944) av det armenske Kongedømmet Vaspurakan øya som en av sine bosteder. Han grunnla en bosetning og reiste et stort firkantet palass rikt utsmykket med fresker, bygget en havn kjent for sin komplekse hydrotekniske inginørkunst, planla gatene, hager og frukthager, og plantet trær og designet områder for rekreasjon for seg selv og sitt hoff. Den eneste overlevende struktur fra denne perioden er den Palatine Cathedral of the Holy Cross (armensk: Սուրբ Խաչ եկեղեցի Surb Khach yekeġetsi). Det ble bygget av rosa vulkansk tuff av arkitekt-munk Manuel i årene 915-921, med et interiør som måler 14,80 ganger 11,5 meter og kuppelen som når 20,40 meter over bakken. I senere århundrer, og frem til 1915, var den en del av et kloster komplekse, ruinene som kan fortsatt sees sør for kirken.
Mellom 1116 og 1895 var øya lokaliteten til Catholicosate of Aghtamar av den Armenian Apostolic Church. Khachatur III, som døde i 1895, var den siste Catholicos av Aght'amar. I april 1915, under det armenske folkemordet, ble munkene av Aght'amar drept, katedralen ranet og klosterets bygninger ble ødelagt.

Katedralen

Katedralens arkitektur er basert på en formgivning som har vært utviklet i Armenia flere århundrer tidligere hvor det mest kjente eksemplet er 1600-talls kirken St. Hripsime i Echmiadzin, som innbefatner en dom med et konisk tak.
Den unike viktigheten til katedralen kommer fra den store mengden av basrelieff uthugninger av hovedsakelig bibelske scener som utsmykker de utvendige veggene. Meningen med disse relieffene har vært et debattert tema med varrierte forklaringer. Ikke alle disse spekulasjonene har blitt utført i god tro, for eksempel tyrkiske kilder illustrerer at islamisk og tyrkiske påvirkninger ligger bak innholdet i noen av relieffene, slik som den fremhevede illustrasjonen av en prins som sitter med korslagte ben i en tyrkisk stil på en lav trone. Noen lærde hevder at frisenes har sine samtidige tilsvarende motiv i Umajjadkunst, slik som en turbankledd prins, arabisk stil på klær, vinbilder; hentydning til kongelige Sasanide-bilder finnes også.
Puerto Rico-gropa

Puerto Rico-gropa er ei djuphavsrenne i Nord-Atlanterhavet. Renna går parallelt med nordkysten av øya Puerto Rico og er om lag 1 750 kilometer lang og 100 kilometer brei. Maksimalt djup er 8 380 meter, det djupeste i Atlanterhavet. Renna ligger i sona der Den karibiske platen møter Den nordamerikanske kontinentalplaten.
Onesphore Nzikwinkunda

2016

Nzikwinkunda kom på andreplass i det burundiske mesterskapet i terrengløp 2016, bak Jean-Marie Vianney Niyomukiza.

2017

Under VM i terrengløp 2017 kom Nzikwinkunda på 14.-plass individuelt, og Burundi kom på sjetteplass i lagkonkurransen. 
Han representerte Burundi under VM i friidrett 2017, der han deltok på 10.000 meter. Der løp han på ny personlig rekord, med 28:09,98, og endte på 19.-plass av de 24 som stilte til start.
Fossocarus

Utseende

En middelsstor, blank, mørkbrun oldenborre. Pronotum er kledt med lange, gulaktige hår.

Utbredelse

Arten lever i Texas.
Superblink

Superblink er en kristen, norsk medieklubb for barn, utgitt av Norsk Luthersk Misjonssamband og Norea Mediemisjon i samarbeid med Indremisjonsforbundet.
Det ble stiftet under navnet Blåveisen i 1882, men skiftet i 2001 navn til Blink. Fra 2006 fikk det navnet Superblink. Redaktørenes navn er Torunn Haraldsen og Brit Kari Urdal. Bladet blir sendt ut 8-10 ganger i året med 3-4 CD-er. Innholdet står på både nynorsk og bokmål, og lenge samarbeidet de med det danske barnebladet Nådada. Hovedkontoret er på Sinsen i Oslo.
Fotballklubben Mandalskameratene

Historie

Fotballklubben Aladdin ble stiftet på Vestnesslettene 1. juli 1912 av de to 17-årige Kristianiaguttene Thorn Reymert og Emil Wulff-Pedersen. De hadde begge slektsrøtter i byen. Klubbens navn ble i 1918 endret til Mandalskameratene, eller MK som det bare kalles lokalt.

Resultater og divisjoner

Mandalskameratenes resultater siden 1912 har gått opp og ned, men MK har de siste årene blitt mer kjent på landsbasis, etter spill i 1. divisjon, hvor de første gang rykket opp i 2001.

Merkeåret 2003

2003 ble et merkeår for Mandalskameratene. Da var nemlig klubben Sørlandets beste lag, med en sluttplassering i 1. divisjon over Start. På toppen av det hele ble erkerivalen Start beseiret tre ganger den sesongen – begge seriekampene, samt et møte i cupen.

Tiden etter 2003

I 2005 rykket klubben ned fra 1. divisjon. Samme året kom Mandalskameratene til tredje runde i cupen hvor de ble slått ut av Start. 
De brukte bare en sesong på å komme seg tilbake til nest øverste nivå og i 2006-sesongen rykket Mandalskameratene opp til Adeccoligaen med elleve poengs margin til nummer to på tabellen. 
2007-sesongen ble en skuffelse og Mandalskameratene rykket ned til 2. divisjon. I den 20. serierunde tapte MK hele 12-1 mot Molde. Cupen ble også en skuffelse for klubben da de ble slått ut av Kopervik IL i andre runde. 
I 2. divisjon endte laget i 2008-sesongen på en fjerdeplass, som kanskje var en sterk prestasjon tatt i betraktning store økonomiske utfordringer og tap av mange solide og viktige spillere underveis. I cupen det året ble klubben sendt ut av Sandefjord i andre runde. 
Sesongen 2009 spilte Mandalskameratene i 2. divisjon avdeling 1. Klubben stilte et svært ungt mannskap hvor man ønsket at så mange talenter som mulig ville få utviklet og vist seg fram i 2. divisjon. Målet om spill i Adeccoligaen ble midlertidig satt på vent. 2009 ble likevel et skuffende år og klubben rykket ned til 3. divisjon etter å ha endt på 13.-plass med seks poeng opp til sikker plass. I cupen ble Mandalskameratene slått ut av Sandnes Ulf allerede i første runde. 
I 2010 var Mandalskameratene totalt overlegne i 3. divisjon avdeling Agder. De gikk gjennom hele sesongen med 26 strake seiere og dermed uten et eneste poengtap i serien, 89 plussmål i målforskjell, og tjue poeng ned til Jerv på andreplass. I cupen ble Mandalskameratene slått ut av Start i andre runde.
2011-sesongen spilte Mandalskameratene i 2. divisjon avdeling 3. Laget endte på tiendeplass, 2 poeng over nedrykksplass. I cupen ble MK slutt ut i andre runde av Odd Grenland
Liam Hickey

Bakgrunn

Henrys funksjonshemming er medfødt, han er født uten lårbein i høyre fot. Da han fire år gammel gjennomgikk han rotasjonsplastikk, slik ankelen blir kneledd, og fotbladet kan styre en leggprotese. Han begynte med kjelkehockey i Easter Seals i 2006, og på konkurransenivå i Avalon Sled Dogs i 2009. Han debuterte på Canadas landslag i 2016.

Idrettskarriere

Han deltok i den ene World Sledge Hockey Challenge-turneringen i 2016, der Canada kom på andreplass. I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Tom Høgli

Klubbkarriere

Høgli vokste opp på Evenskjer og spilte aldersbestemt fotball for Skånland og Omegn Idrettsforening (SOIF). I 2002 gikk han til Bodø/Glimt der han spilte frem til overgangen til Tromsø i mars 2007. Tom Høgli skrev under en 4 1/2-årskontrakt med Tromsø IL i mars 2007.
Under sitt første år i Tromsø IL var han ment som en erstatning på midtbanen for Patrice Bernier, men tok plassen som høyreback. Høgli ble kåret til «Årets Isbjørn» av klubbens trofaste supportere, som også har videreført kallenavnet «super-Tom» som han fikk tildelt av supporterklubben til Bodø/Glimt. Lenge ble Høgli linket til andre klubber, men 12. desember 2009 signerte han enda en kontrakt med Tromsø som holder han i klubben ut 2013. Den nye kontrakten innebar et betydelig lønnshopp. 
17. juni 2011 ble Tromsø enige med Club Brugge om en overgang til den belgiske klubben. Etter noen år i Club Brugge skrev så Høgli på for FC København i 2014. Fra 2018 sesongen skal han spille for Tromsø Idrettslag igjen. Høgli tar lærerutdanning i Tromsø.

Internasjonal karriere

Høgli debuterte for det norske A-landslaget 20. august 2008 i en privatlandskamp mot Irland. Våren 2009 ble han av Egil «Drillo» Olsen tatt ut til kampene mot Tyskland. Høgli spilte en positiv kamp i EM-kvalifiseringskampen borte mot Portugal i juni 2011, hvor landslagstrener Egil Olsen etter kampen karakteriserte han som en av Europas beste høyrebacker som følge av sin tette mannsoppdekning av Cristiano Ronaldo. 
Tom Høgli spilte for øvrig også for samelandslaget under verdensmesterskapet i fotball for etniske minoriteter i 2006.
Ponca Jazz Records

Ponca Jazz Records er et norsk plateselskap som ble stiftet i 2004 av jazzvokalisten Hilde Hefte i forlengelse av Norsk Jazzforlag. Selskapet overtok i 2005 de fleste jazzutgivelser fra Hot Club Records.
Åkrafjorden

Åkrafjorden (også kalt Åkerfjorden) er en fjordarm av Skånevikfjorden i kommunene Kvinnherad og Etne i Hordaland. Den har innløp ved Vannes i vest og strekker seg 32 kilometer østover til bygda Fjæra i fjordbotnen.
Fjorden er 650 meter på det dypeste.
Europavei 134 går langs sørsida av fjorden.
Stille stunder på veien hjem

Stille stunder på veien hjem er en andaktsbok av H. E. Wisløff, utgitt første gang i 1952 på Lutherstiftelsen forlag. Den har små andakter for hver dag i året, er i et lite format og har 349 sider.
Boka er en av de mest solgte andaktsbøker i Norge. Den var kommet i et opplag på 130.000 i 2004, og nytt opplag ble trykket i 2006. Da Wisløff gav ut boka, var han generalsekretær i Indremisjonsselskapet, og Lutherstiftelsen var organisasjonens forlag. Boka ble raskt svært populær og det har stadig blitt trykket opp nye opplag. Det kan nok tenkes at han kjente til boka I stille Stunder paa Veien hjem : Betragtninger til hver Dag i Aaret som Johannes Brandtzæg, N. Nissen og Ludvig Hope hadde gitt ut i 1903 og at deres tittel hadde inspirert ham til tittelen han valgte på boka.

Eksempeltekst

Hver andakt begynner med et bibelsitat, og så er det om lag en side tekst. For 20. april heter det:
Den ene hjelper den andre, og til sin bror sier han: Vær frimodig. Es. 41,6
Det er mennesker som sprer motløshet omkring seg. For motløshet smitter. (Deretter følger eksempel fra Det gamle testamente.) Vi vil ikke gå mismotets ærend, men Guds! Vi vil gå ut for å gjøre våre brødre frimodige. Vi løfter selv blikket mot himmelen og ber andre gjøre det samme. Fra Herren kommer hjelpen.
Med slike små tekster til ettertanke og andakt bringer boka daglig stoff til næring for kristen tro og liv.

Utenfor Norge

Wisløff var en kjent predikant også utenfor Norges grenser. Allerede i 1955 var boka oversatt til dansk. Boka kom ut på svensk i Finland i 1962 og kom siden i flere opplag også der.
Fylkesvei 5112

Fylkesveg 5112 går mellom Eikhaugen og Holsund i Fusa kommune. Veien er 8,7 km lang.
Frem til 2019 hadde veien betegnelsen Fv125.
Wilhelm Wien

Vitenskapelige bidrag

I årene i Berlin ved PTR ble han opptatt av egenskapene ved lys og varme. Hans doktorgradsarbeid omhandlet diffraksjon av lys og hvordan dets farger ved refleksjon avhenger av materialegenskaper.
Han viste i 1893 at den spektrale intensiteten i sort stråling ikke var en uavhengig funksjon av både bølgelengde og temperatur, men oppfylte en skalalov. Dette resultatet kom han frem til ved å kombinere de termodynamiske lovene med Doppler-effekten som strålingen utsettes for ved en langsom forandring av volumet som omslutter den. Siden er denne fundamentale oppdagelsen blitt kalt for Wiens forskyvningslov. En direkte konsekvens er at bølgelengden for maksimal intensitet er omvendt proporsjonal med temperaturen til strålingen.
Et par år senere brukte han denne innsikten til å foreslå en generell formel for den spektrale strålingsintensiteten som kalles Wiens strålingslov. Den ble utledet ved tilsvarende argumenter som ligger bak Maxwell-Boltzmanns fordelingslov for hastighetene til molekylene i en gass. Denne loven viste seg ikke å være riktig for store bølgelengder og var dermed viktig i oppdagelsen av den universelle strålingsloven til Max Planck. Den spilte også en sentral rolle i arbeidene til Einstein som kunne vise at strålingen kan beskrives som en kvantegass av fotoner.
På denne tiden var han overbevist om at alle fundamentale fenomen var av elektromagnetisk natur. Dette gjaldt for eksempel for massen til alle partikler som skulle være gitt som m = 4E/3c² hvor c er lyshastigheten og E er den elektriske energien til partikkelen. Denne formelen er ikke bare en forløper for Einsteins masseenergilov m = E/c², men også til Higgs-mekanismen som forklarer massene til elementærpartiklene i Standardmodellen.
Men Wien gjorde ikke bare teoretisk fysikk, men hadde også utført eksperimenter gjennom hele sin karriere. I 1898 påviste han kanalstråler ved elektriske utladninger ved høye spenninger i gasser. Her kunne han senere identifisere en positiv ladet partikkel med masse omtrent den samme som for et hydrogenatom. Dette var den første påvisning av et proton og var begynnelsen på moderne massespektrometri. Lignende arbeid ble videreført av J.J.Thomson og hans gruppe i England.
Skotsk Premier League 1975–1976

Dette var første sesong av Scottish Premier Division, som er det øverste nivået i skotsk fotball. Tidligere het dette 1. divisjon. Det andre nivået i skotsk fotball ble fra denne sesongen av hetende Scottish First Division. Den øverste divisjonen i Skottland het Scottish Premier Division fra 1975 til 1998, men fra den 1. august 1998 byttet divisjonen navn til Scottish Premier League.
Gilje

Gilje er en fiskeredskap som brukes til laksefiske. Den kan best beskrives som en krysning mellom en not og en stor håv.
Oppsettet består av en not som blir senket slik at det delvis ligger flatt under vann, dels har et hjørne over vann, på et sted det er kjent vandreløype for fisken. Der må være en loddrett fjellside som fortsetter å være loddrett noen meter ned i vannet. Over stupet må det være en liten hylle i fjellet (en gilje) der fiskeren befinner seg. Fisket er best i tussmørke.
Fisket foregår ved at man har en vaktpost som ser når der svømmer laks over garnet. Den blir ledet inn mot toppen av garnet – og så gjelder det å trekke opp kantene av garnet før fisken rekker å snu. Vanligvis er garnfiske etter laks i elver og innsjøer forbudt, men giljeeierne har dispensasjon ut fra at metoden er hevdvunnen på det aktuelle stedet.
Denne fiskemåten har trolig røtter tilbake til steinalderen, og var utbredt på Vestlandet før i tiden (den første gilja ble reist på slutten av 1800-tallet.) I dag finnes bare få slike giljer i drift. Det mest synlige tegn på giljedrift er en hytte – eller tuftene etter en slik – på et ellers uforklarlig sted i brattfjellet ned mot elva, forbundet med en tydelig «geitesti», gjerne med trinnforsterkninger i jern eller treverk.
Lille Bekkarfjorden

Lille Bekkarfjorden (nordsamisk: Boazovuotna) er en fjord på øya Seiland i Alta kommune i Finnmark. Fjorden har innløp ved Lille Bekkarfjordnes som ligger på sørsida og strekker seg en kilometer nordvestover til botn av fjorden.
Det er ingen bosetning ved fjorden. Lille Bekkarfjorden er 66 meter på det dypeste, helt ytterst i fjorden.
Hauk-klassen

Internasjonale operasjoner

Fartøyene ble benyttet som eskorte for allierte fartøyer gjennom Gibraltarstredet som en del av Operation Active Endeavour. Det norske bidraget besto av 21. MTB Skvadron og dens 4 fartøyer. Skvadronen var stasjonert i Cádiz sammen med to danske fartøyer av Flyvefisken-klassen. Oppdraget varte fra april til oktober 2003, og fartøyene fikk mye skryt for innsatsen.
I november 2006 ble fartøyene nok en gang kalt inn til internasjonal tjeneste da 22. MTB-skvadron ble en del av UNIFIL II – et maritimt FN-bidrag i kystområdet utenfor Libanon som skulle forhindre våpensmugling i området. Fartøyene ble stasjonert i Limassol på Kypros.
Sagenosoma elsa

Utseende

En middelsstor (vingespenn 45-75 millimeter) svermer, for det meste lys blålig grå. Thorax er grå med lysgrå front og sider. Forvingen har et par mørke felter langs understreken, bakvingen to parallelle, bølgende, mørke tverrlinjer. Bakkroppen har lyse sideflekker.

Levevis

Larvene lever på Lycium pallidum (søtvierfamilien).

Utbredelse

Arten er utbredt i det sørvestlige USA og i Mexico.
Norske Billedkunstnere

Norske Billedkunstnere (NBK) er en fagorganisasjon for profesjonelle billedkunstnere i Norge. NBK er en paraplyorganisasjon for 20 selvstendige organisasjoner for billedkunst – hvorav 16 distriktsorganisasjoner og seks fagorganisasjoner – med til sammen over 2 900 medlemmer (2017). Organisasjonen er arrangør av Høstutstillingen, Statens kunstutstilling og utgir fagbladet Billedkunst.

Historikk

NBK ble stiftet i 1975 som Norske Billedkunstneres Fagorganisasjon,  en fagpolitisk organisasjon som skulle fungere sammen med det eksisterende og fagtekniske Bildende Kunstneres Styre (BKS) som ble dannet allerede 1888. Dette skillet ble senere oppgitt gjennom fellesorganisasjonen Billedkunstfaglig Sentralorganisasjon (også BKS). Billedkunstfaglig Sentralorganisasjon og Norske Billedkunstneres Fagorganisasjon (NBFO) ble slått sammen i 1989 til dagens NBK.

Oppgaver og administrasjon

NBK arbeider for å ivareta billedkunstnernes faglige, ideelle, økonomiske og sosiale rettigheter og interesser. NBK arrangerer hvert år Statens Kunstutstilling (Høstutstillingen) og tidligere  Stipendutstillingen i Kunstnernes Hus i Oslo, og fungerer som innstillingsorgan for statlige og andre stipend- og støtteordninger. NBK eier og utgir fagbladet Billedkunst.
Norske Billedkunstnere består av en administrasjon og et styre, og har kontorlokaler i Akersgata 7 i Oslo. Nåværende styreleder er Hilde Tørdal.

Grunnorganisasjoner og medlemmer

NBK har rundt 2 900 enkeltmedlemmer som fordeler seg på 20 grunnorganisasjoner; seks landsomfattende fagorganisasjoner og 14 distriktsorganisasjoner.
Ifølge NBKs vedtekter kan en ikke bli medlem direkte i NBK, men må søke opptak i en av de 20 grunnorganisasjonene (Se NBKs vedtekter, § 2-1). Opptak i grunnorganisasjonene skjer på grunnlag av utdanning, utstillinger og innkjøp.
Det blir mer og mer vanlig blant kunstnere å jobbe i flere teknikker samtidig og parallelt. I tillegg til de tradisjonelle kunstformene (skulptur, tegning, grafikk, tekstil og maleri) arbeider dessuten mange kunstnere innenfor samlebetegnelsen «andre teknikker», det vil si foto, film, performance, lyd osv.
Cachiporra

Utseende

En liten (ca. 1,8 millimeter), bred, noe blank, svart bladbille med litt bronseaktig glans. Oversiden er hvelvet, undersiden flat. Antenner og bein er ganske korte, de fire ytterste antenneleddene danner en kuleformet klubbe.

Utbredelse

Arten er bare kjent fra Brasil (Rio Grande do Norte).